เปิด Upside หุ้นพลังงาน หลังดีดแรงรับ “กบฎฮูตี” ถล่มอุตฯน้ำมัน ชู PTT เด่นสุดอัพไซด์ 18%
เปิด Upside หุ้นพลังงาน หลังดีดแรงรับ “กบฎฮูตี” ถล่มอุตฯน้ำมัน ชู PTT เด่นสุดอัพไซด์ 18%
เปิด Upside หุ้นพลังงาน หลังดีดแรงรับ “กบฎฮูตี” ถล่มอุตฯน้ำมัน ชู PTT เด่นสุดอัพไซด์ 18%
8 มี.ค. 2564

“ข่าวหุ้นธุรกิจออนไลน์” ได้ทำการสำรวจและรวบรวมราคาหุ้นของบริษัทจดทะเบียนในตลาดหลักทรัพย์แห่งประเทศไทย ในกลุ่มพลังงานที่ปรับตัวขึ้นอย่างมีนัยสำคัญ ภายหลังจากสัญญาน้ำมันดิบเวสต์เท็กซัส (WTI) และสัญญาน้ำมันดิบเบรนท์ (BRENT) ปรับตัวขึ้นต่อเนื่อง หลังมีรายงานว่ากลุ่มกบฏฮูตีของเยเมนได้ยิงโดรนและขีปนาวุธเพื่อหวังโจมตีแห่งอุตสาหกรรมน้ำมันของซาอุดีอาระเบีย ซึ่งรวมถึงโรงกลั่นน้ำมันของบริษัทซาอุดี อารามโค
โดยนักวิเคราะห์มองว่าประเด็นดังกล่าวเป็นแนวทางส่ง Sentiment บวกต่อหุ้นในกลุ่มพลังงานที่จะได้รับปัจจัยบวกโดยตรงจากราคาน้ำมันดิบที่ปรับตัวขึ้น
อย่างไรก็ตามราคาหุ้นกลุ่มดังกล่าวเริ่มมีมาปรับตัวขึ้นอย่างต่อเนื่อง จนใกล้ถึงราคาเป้าหมายจากนักวิเคราะห์ ดังนั้น “ข่าวหุ้นธุรกิจ” จึงได้ทำการสำรวจอัพไซด์จากราคาเป้าหมายจาก IAA Consensus มาเพื่อประกอบการตัดสินใจในการเข้าลงทุนมาดังนี้

โดยราคาหุ้นกลุ่มพลังงานปิดตลาดวานนี้ (5 มี.ค.64) ประกอบด้วย PTT ปิดที่ระดับ 42 บาท บวกไป 1.50 บาท หรือขึ้นไป 3.70% มูลค่าการซื้อขาย 5.53 พันล้านบาท ,PTTEP ราคาหุ้นปิดที่ระดับ 119.00 บาท บวกไป 3 บาท หรือขึ้นไป 2.59% มูลค่าการซื้อขาย 3.32 พันล้านบาท ,PTTGC ราคาหุ้นปิดที่ระดับ 67.75 บาท บวกไป 2.25 บาท หรือขึ้นไป 3.44% มูลค่าการซื้อขาย 3.20 พันล้านบาท,BCP ราคาหุ้นปิดที่ระดับ 28.25 บาท ทรงตัวจากวันก่อนหน้า มูลค่าการซื้อขาย 251.11 ล้านบาท
อีกทั้ง IRPC ราคาหุ้นปิดที่ระดับ 3.56 บาท บวกไป 0.06 บาท หรือขึ้นไป 1.71% มูลค่าการซื้อขาย 999.78 ล้านบาท ,TOP ราคาหุ้นปิดที่ระดับ 64.25 บาท บวกไป 1.50 บาท หรือขึ้นไป 2.39% มูลค่าการซื้อขาย 1.01 พันล้านบาท ,SPRC ราคาหุ้นปิดที่ระดับ 9.65 บาท ทรงตัวจากวันก่อนหน้า ด้วยมูลค่าการซื้อขาย 558.47 ล้านบาท และ ESSO ราคาหุ้นปิดที่ระดับ 9.10 บาท บวกไป 0.20 บาท หรือขึ้นไป 2.25% มูลค่าการซื้อขาย 369.90 ล้านบาท
ด้าน นายสุเชษฐ์ สุขแท้ รองกรรมการผู้จัดการฝ่ายมีเดียมาร์เก็ตติ้ง สายงานตราสารทุน และตราสารอนุพันธ์ บริษัทหลักทรัพย์ เอเอสแอล จำกัด เปิดเผยกับ “ข่าวหุ้นธุรกิจ” โดยมองว่า ราคาน้ำมันดิบทั้งเบรนท์ (BRENT) และเวสต์เท็กซัส (WTI) มีโอกาสขยับขึ้นไปแตะระดับ 70-80 ดอลลาร์/บาร์เรล แต่จะยังไม่ถึง 120 เหรียญในเร็วๆ นี้
โดยหุ้นในกลุ่มน้ำมันมีความน่าสนใจ เนื่องจากปีนี้จะเป็นปีเทริ์นอะราวด์ และราคาน้ำมันก็เป็นปัจจัยบวกสำหรับกลุ่มดังกล่าว โดยมีหุ้นที่น่าสนใจหลายตัว เช่น BCP ESSO IRPC และ PTTEP ส่วนตัวของ PTT อาจจะต้องระวังแรงขายหลังจากหุ้นขึ้นมาพอสมควร
*อนึ่งข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน